CELEX: 62008CN0036
Language: sl
Date: 2008-01-31 00:00:00
Title: Zadeva C-36/08: Tožba, vložena 31. januarja 2008 – Komisija Evropskih skupnosti proti Helenski republiki

12.4.2008   
            
            
               SL
            
            
               Uradni list Evropske unije
            
            
               C 92/16
            
         Tožba, vložena 31. januarja 2008 – Komisija Evropskih skupnosti proti Helenski republiki
   (Zadeva C-36/08)
   (2008/C 92/29)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: G. Zabbos in H. Støvlbæk, zastopnika)
   
      Tožena stranka: Helenska republika
   Predlogi tožeče stranke:
   
               —
            
            
               Ugotovi naj se, da Helenska republika, s tem ko je sprejela in ohranila v veljavi pravila iz členov 29(d.1) in (d.2) Zakona 3209/03 (Vladni uradni list 304/Α), ki nista v skladu s členi 30, 31 in 36 Direktive Sveta 93/16/EGS (1) z dne 5. aprila 1993 o olajšanju prostega gibanja zdravnikov in o vzajemnem priznavanju diplom, spričeval in drugih dokazil o formalni izobrazbi, in s tem ko ni razveljavila diplom, ki so bile izdane, čeprav niso izpolnjevale pogojev iz omenjene direktive, ni izpolnila obveznosti iz členov 30, 31 in 36 omenjene direktive.
            
         
               —
            
            
               Helenski republiki naj se naloži plačilo stroškov.
            
         Tožbeni razlogi in bistvene trditve
   Po mnenju Komisije so zdravniki iz člena 29(d.1) Zakona 3209/03, pridobili pravice v smislu člena 36 Direktive Sveta 93/16/EGS, in bili v skladu s tem upravičeni opravljati zdravniško prakso v okviru nacionalnega sistema socialne varnosti ter dobiti potrdilo, ki bi izkazovalo njihove pravice. Vendar je priznavanje izobrazbe splošnih zdravnikov, ne da bi opravili upoštevno posebno izobraževanje v nasprotju s členoma 30 in 31 Direktive. V skladu s tem morajo grški organi razveljaviti diplome, ki so bile izdane, čeprav niso bili izpolnjeni pogoji iz Direktive.
   
      (1)  UL L 165, 7.7.1993, str. 1.